open-index/open-wikipedia-markdown huggingface dataset:
رؤوف عباس

thumb|left|رؤوف عباس 1939 - 2008
** رؤوف عباس حامد** ( بورسعيد ، مصر ، 24 اغسطس 1939 - 26 يونيه 2008 ) ،كان باحث و مؤرخ مصرى كبير. اهتم بتاريخ مصر الإجتماعى و كان له فضل فى تكوين جيل جديد من الباحثين التاريخيين المصريين. من مؤلفاته " المجتمع اليابانى فى عصر مايجى " ، و " التنوير فى مصر واليابان " ، و " كبار الملاك و الفلاحين فى مصر " و " مصر للمصريين " و سيرة حياته " مشيناها خطى " و غيرها. كرمته مصر و اخد جايزة الدوله التقديريه فى العلوم الاجتماعيه سنة 2000.

نشأ فى اسره بسيطه و كان ابوه عامل فى السكه الحديد. و زى العاده فى الارياف دخل الكتاب ، و بعدين عاز ابوه يشغله معاه فى السكه الحديد لكن صديق للعيله قدر يدخله مدرسه اهليه تبع الوقف الخيرى. قضى طفولته و شبابه فى القاهره و طوخ ، و بعد ما خلص دراسته فى المدرسه الثانويه ساعده صديق العيله فى دفع التلاته جنيه اللى كانو اياميها رسوم الدراسه فى الجامعه فدخل كلية الاداب فى جامعة عين شمس و اتخرج منها سنة 1961 و بعدين و هو بيشتغل فى شركه ماليه فى كفر الزيات اخد الماجستير فى التاريخ الحديث بدرجة امتياز من جامعة عين شمس. استقال من الشركه و اشتغل معيد فى جامعة القاهرة و هو بيحضر الدكتوراه فى جامعة عين شمس لغاية ما أخد الدكتوراه سنة 1971 بمرتبة الشرف الاولى . فى سنة 1981 اخد درجة الاستاذيه فى التاريخ الحديث. اتعين رئيس لقسم التاريخ فى كلية الاداب فى جامعة القاهره (1982 - 1988) ، و بعدين بقى وكيل لقسم الدراسات العليا فى الكليه (1996 - 1999 ) ، كان ليه الفضل فى عمل قسم للغه اليابانيه فى كلية الاداب.

كان رئيس للجنة العلميه التابعه لدار الكتب و الوثائق القوميه ، و عضو فى لجنة التاريخ التابعه للمجلس الاعلى للثقافه ، و رئيس لقسم الدراسات التاريخيه فى مركز الدراسات السياسيه والإستراتيجيه التبع مؤسسة الاهرام ، و كان استاذ زاير فى جامعات عالميه زى جامعة السوربون فى فرنسا و هامبورج فى المانيا و كاليفورنيا فى امريكا و طوكيو فى اليابان ، و شارك فى مؤتمرات دوليه كتيره.

فى كتابه عن سيرة حياته " مشيناها خطى " عرض بشجاعه المشاكل و الانحرافات الاكاديميه فى الجامعه المصريه فعمل عداوات مع اللى ما عجبهمش اللى قاله.

كرمته الدوله المصريه و اديته وسام العلوم و الفنون من الطبقه الاولانىى (1983) و الجايزه التقديريه فى العلوم الإجتماعيه (2000).

## لينكات برانيه
* الموقع الشخصى للبروفيسور رؤوف عباس

تصنيف:مواليد 1939
تصنيف:وفيات 2008
تصنيف:مؤرخين مصريين
تصنيف:مترجمين مصريين
تصنيف:مصريين اخدوا جايزة الدوله التقديريه
تصنيف:بورسعيديه
تصنيف:متعلمين فى جامعة پاريس
تصنيف:متعلمين فى جامعة القاهره
بيانات (كمبيوتر)

فى علم الكمبيوتر. **البيانات** (داتا) هى أى حاجه موجوده فى شكل ينفع يستخدم على الكمبيوتر. بس فى العاده بنعتبرش البرامج بيانات بردو. البرنامج هو شوية اوامر بتقول للكمبيوتر ايه اللى يعمله. فممكن نقول ان البيانات هى اى حاجه *مهياش* كود برمجه
تصغير|200بك|يسار

## مصادر

تصنيف:كومبيوتر
جوستاف مالر

thumb|جوستاف مالر - 1909
**جوستاف مالر** (Gustav Mahler) (اتولد 7 يوليه 1860- مات 18 مايو 1911) كان موسيقار نمساوى اتولد فى بوهيميا (تشيكيا) من اب و ام يهود و بعدها اتحول للكاتوليكيه و كتب عشر سيمفونيات و اغانى اوبراليه و اوركيسترا و ماتشهرش الا بعد ما مات بخمسين سنه.
من اشهر السيمفونيات اللى الفها مالر (اغنية الارض او *Das Lied von der Erde* )
## مصادر

تصنيف:موسيقيين نمساويين
تصنيف:موسيقيين تشيكيين
تصنيف:مواليد 1860
تصنيف:وفيات 1911
الاهواز

270px|left|thumb|كوبرى الأهواز فوق نهر كارون

** اهواز** (بالفارسى: اهواز) مدينه فى جنوب غرب ايران و عاصمة اقليميه لمحافظة خوزستان و مبنيه فى ضفاف نهر كارون و اللى بيعدى على سلسلة تلال رمليه و عشان كدا بيوصل ارتفاع المدينه فوق سطح البحر لعشرين متر. عدد سكان الاهواز حسب تعداد 2006 كانو 1,338,126 انسان. ياقوت الحموى بذکر انا اسم اصلى اهواز هو الاهواز. و اهواز جمع الهوز.

## التاريخ
البلد دى بناها الملك الساسانى اردشير الاول (224–241) و سماها هورموزد ارداشير(هرمزداردشیر)، و بنى سد على مجرى نهر كارون اللى بيعدى فى وسطيها و اللى وفر للمدينه نظام رى محكم و بفضل السد و الترع اللى اتخفرت المدينه ازدهرت. اسم الاهواز جمع لهوزى او خوزى و دا اسم قبيله فارسيه اشتقو منه اسم منطقة خوزستان التاريخيه. بعد غزو العرب للمدينه فى القرن السابع،سموها *سوق الاهواز*.
 
المؤرخين بتوع القرن الاتناشر وصفو المدينه الرائعه دى و قالو: مدينة الاهواز مركز لزراعات ضخمه لقصب السكر و الرز و بتتروى بشبكة ترع مظبوطه بنظام رى ممتاز معتمد على المايه المتخزنه ورا السد اللى مبنى من الحجر على نهر كارون.

المسعودى ، مؤرخ عربى شهير ، يعتبر الأهواز أرض فارسية لغتها الفارسية.

فى التنبیة والإشراف المسعودى یقول: "فالفرس أمة حد بلادها الجبال من الماهات وغیرها و آ ذربیجان إلی ما یلی بلاد أرمینیة و أران والبلقان إلی دربند و هو الباب والأبواب والری وطبرستن والمسقط والشابران وجرجان و أبرشهر، وهی نیسابور، وهراة ومرو وغیر ذلك من بلاد خراسان وسجستان وكرمان وفارس و((الأهواز))، وما اتصل بكده من أرض الأعاجم فى الوقت ده وكل دى البلاد كانت مملكة واحدة ملكها ملك واحد ولسانها واحد، إلا أنهم كانو یتباینون فی شیء یسیر من اللغات وذلك أن اللغة إنما تكون واحدة بأن تكون حروفها التی تكتب واحدة وتألیف حروفها تألیف واحد، و إن اختلفتبعد كده فی سائر الأشیاء الأخر كالفهلویة والدریة والآذریة وغیرها من لغات الفرس."

بيقول المؤرخ المصرى ابو العباس القلقشندى فى كتابه نهاية الإرب فى معرفة أنساب العرب عن إقليم الأهواز :

" يوم الأهواز وفيه تغلب العرب على الفرس، وقع سنه ۱۷ للهجرة، والاهواز اقليم "عربى" واسع بيتكون من سبع كور بين البصرة وفارس"

## شخصيات من الاهواز
يوسف عزيزى بنى طرف

## صور

## لنكات برانيه

## سبب التسميه

## المشاهير

## سبب التسميه

## مشاهير

## مصادر

* یاقوت حموی؛ معجم‌البلاد، ترجمه علی نقی منزوی، سازمان میراث فرهنگی، تهران، ۱۳۸۰، جلد الاول، ص ۳۶۳
* القلقشندى : صبح الأعشى فى صناعة الإنشا، دار الفكر، بيروت.
* "Ahvāz." Encyclopædia Britannica. Deluxe Edition. Chicago: Encyclopædia Britannica, 2008.

تصنيف:مدن ايران
القرن 19

تصغير|200بك|يسار
**القرن التسعتاشر** الفترة من سنة 1801 لحد سنة 1900 ,حسب التقويم الجريجورى فى العصر المسيحى/ العصر العام

## مصادر

القرن التسعتاشر
سقوط بغداد (2003)

تصغير|250px|الامريكان بيقتحموا بغداد 2003
فى 9 ابريل سنة 2003 **وقعت [[بغداد]] فى إيد [[امريكا|الامريكان]]** و احتلوها و قبضوا على حاكم العراق صدام حسين و رجالته و قدموهم للمحاكمه و أعدموهم.

حكاية سقوط بغداد فى إيد الامريكان ابتدت بتولى جورج بوش الابن حكم امريكا و قرر انه يكمل المشوار اللى بداه أبوه جورج بوش الاب و يحاصر العراق و يغزوها و يقضى على حكم صدام حسين.

شوف كمان : سقوط بغداد (1258)

تصنيف:حروب امريكا
تصنيف:حروب
تصنيف:العراق
مكرم عبيد

thumb|مكرم عبيد باشا
تصغير|يسار|210بك|'''مكرم عبيد'''
تصغير|210بك|مكرم عبيد مع مصطفى النحاس
**وليم مكرم عبيد** - اخد لقب باشا - شطب اسم وليم بسبب موقفه المناهض للاستعمار البريطانى ( قنا 25 اكتوبر 1889 - 5 يونيه 1961 ) محامى و سياسى مصرى كبير انضم لحزب الوفد سنة 1919 ، فى فترة رياسة مصطفى النحاس لحزب الوفد بقى سكرتير الحزب من سنة 1935 لغاية 1942 ، و اتعين وزير للماليه بعد معاهدة 1936. اتعرف مكرم عبيد على الليبرالية و الوطنيه. من اقواله المشهوره : **إن مصر ليس وطنا نعيش فيهلكن وطنا يعيش فينا** و **"نحن مسلمين  وطن ونصارى دين، اللهم اجعلنا احنا المسلمين لك، وللوطن انصارا.. اللهم اجعلنا احنا نصارى لك، وللوطن مسلمين".**

اتولد مكرم عبيد فى مدينة قنا فى صعيد مصر فى عيله مسيحيه مرموقه ( عيلة عبيد ). من صغره كان بعيد عن التعصب الدينى و كان ليه صحاب مسلمين مقربين زى " سامى بك نور " ابن المحامى الكبير محمد بك نور اللى اتدرب مكرم عبيد فى مكتبه و اللى كان هو كمان من عيله كبيره فى قنا ، و صديق عمره وكفاحة مصطفى النحاس . درس مكرم عبيد فى المدرسه الامريكيه فى اسيوط و بعدين سافر انجلترا و درس القانون فى اوكسفورد و اخد شهادة القانون سنة 1912 و رجع مصر و اشتغل سكرتير فى جرنال الوقائع المصريه و بعدين اتعين سكرتير للمستشار الانجليزى فى مصر. شارك فى ثورة 1919 مع سعد زغلول و كان من اللى اتنفوا بره مصر لفترة.
ويضرب به المثل فى الوطنية فقد كان بحق رمز من رموز التسامح بين المصريين.

من اشهر اقواله فى احتفالية الفية الازهر : "لعل أصد ما يُهنأ به الازهر الشريف فى عيده الالفي، أن رسالته صمدت للزمان الف سنة، إن هى إلا رسالة حق لن يطويهالكن سينميها تعاقب الاف اخرى من السنين، و إذا كان لى -كمصرى له عقيدته الوطنية- أن أفخر بالازهر الشريف معهداً مصرى، لى كرجل له عقيدته الروحية أن أُشيد به معهداً دينيا، ذلك لأن الله -الذى شاء للناس أن يختلفوا على الأديان- لن يسمح لهم بالاختلاف على الدين، ولقد أدى الازهر رسالة للدين والدنيا مع، مدركاً قبل غيره أن العلم البشرى لن يكتب له البقاء إلا إذا اقترنت فيه المادة الخامدة بالروح الخالدة"
## اشهر أقواله
* "إن مصر ليس وطنا نعيش فيهلكن وطنا يعيش فينا"
* احنا مسلمين  وطن ونصارى دين
* "اللهم يا رب المسلمين والنصارى اجعلنا احنا المسلمين لك وللوطن أنصاراً، واجعلنا احنا نصارى لك، وللوطن مسلمين".
* “إنه لم يتخذ أى منا من ذكراه عبرة فيجاهد فى سبيل وطنه كان هو الحى الميت وحق لى أن أقول: أيها الميت الحى، أنت سعد! أيها الحى الميت.. أنت عبد!” فى نعى سعد زغلول.
* “إننى كما أقرأ الإنجيل أقرأ القرآن و أستشهد بآياتهلكن و أتعظ بعظاته لأننى أؤمن بالواحد الديان سبحانه فى كمال علمه وصفاته”
* "إنّ اللى ينتصر على غيره قويٌ، ولكنَّ اللى ينتصر على نفسه أقوى."
* "التاريخ العربى سلسلة متصلة؛ بسبب اللغة، والثقافة العربية، و أن على العرب أن يسلكوا الطريق الذى سلكه الأوروبيون، بأن يقيموا تنظيم يلتفون من خلاله فى ميثاق قومى واحد؛ لبذل الجهود من خلال النضال العربى المشترك؛ علشان الحرية والاستقلال".

تصنيف:مواليد 1889
تصنيف:وفيات 1961
تصنيف:وزراء ماليه مصريين
تصنيف:وزراء مواصلات مصريين
تصنيف:قانونيين مصريين
تصنيف:محامين مصريين
تصنيف:سياسيين مصريين
تصنيف:وطنيين مصريين
تصنيف:تنويريين
تصنيف:ليبراليين مصريين
تصنيف:ثوريين مصريين
تصنيف:قناويه
تصنيف:ناس من مدينة قنا
تصنيف:اقباط
تصنيف:ثورة 1919
فيفى عبده

**فيفى عبده** (26 ابريل 1953 -) رقاصه وممثلة مصرية ، اسمها الحقيقى عطيات عبد الفتاح ابراهيم

## نشأتها
right|thumb|250px|فيفى عبده
اتولدت فيفى عبده يوم 26 ابريل 1953 فى قرية ميت ابو الكوم فى مركز تلا فى محافظة المنوفيه وابوها كان بيشتغل ظابط . ابتدت حياتها راقصة فنون شعبية بفرقة عاكف، و هربت من أهلها حين عارضوا فكرة عملها فى مجال الرقص. ظهرت للمرة الأولى فى السينما من خلال فيلم (الرسالة) بدور الراقصة سنة 1976، بعدين أُسندت ليها البطولات السينمائية؛ كانت انطلاقتها فى فيلم (ست واحدة لا تكفي) ومن بعده (وزير فى الجبس)، بعدين تنوعت أعمالها ما بين السينما والمسرح والتلفزيون. من مسرحيتها (شباب ست) سنة 1979، وفى التلفزيون مثلت الكتير من المسلسلات زى (الآنسه كاف) و(الحقيقة والسراب). الايام دى هيه متجوزه من رجل الأعمال الفلسطينى محمد الديراوي، و أنجبت ابنتها الصغرى هنادي

## أعمالها الفنية
### من المسلسلات
* .
*  - جزئين.
* .
* .
* .
* .
* .
* .
* .

### من الأفلام
* صبيان و بنات.
* .
* الخوف.
* السلم الخلفى.
* ممنوع فى ليلة الدخلة.
* بائعة الحب.
* جواز على الهواء.
* الرسالة.
* الزوج المحترم.
* مع حبى و أشواقى.
* وضاع العمر يا ولدى.
* حسن بيه الغلبان.
* من يطفئ النار.
* قمر الليل.
* الصبر فى الملاحات.
* حكاية ليها العجب.
* مولد وصاحبة غائب.
* ست واحدة لا تكفى.
* النيابة تطلب البراءة.
* المزاج.
* نور العيون.
* ستات صعاليك.
* القاتلة.
* الفرقة 12.
* الستات.
* جحيم امراة.
* المشاغبون فى البحرية.
* اثنان ضد القانون.
* الانسة كاف.
* الثعالب.
* مجانينو.
* ليلة القتل.
* قدارة.
* الصاغة.
* الرايا حمرا.
* وزير فى الجبس.
* ضربة جزاء.
* الغجر.
* ست وخمسة رجال.
* زنقة الستات.
* يمين طلاق.
* مهمة فى فيلم قديم.

### من المسرحيات
* شباب امرأه.
* اخطف واجرى.
* ادلعى يا دوسة.
* شهر عسل بصل - عرضت فى الكويت.
* حزمنى يا.
* حارة العوالم 
* قشطة وعسل

### من البرامج
* سلام مربع على قناة إيه آر تى أفلام 2.
* أحلى مسا ، على قناة إم بى سى مصر.
* خمسة مووواه، على قناة تن.

## مصادر

## لينكات برانيه
* 
* 

تصنيف:رقاصات مصريات
تصنيف:رقاصات شرقيات مصريات
تصنيف:ممثلات مصريات
تصنيف:ممثلات اغراء
تصنيف:اعلاميين مصريين
تصنيف:منايفه
تصنيف:ناس من تلا
تصنيف:مصريين ضد ثورة 25 يناير
المتحف الحربى

thumb|left|300px|المتحف الحربى المصرى فى حرم قلعة الجبل
**المتحف الحربى القومى** فى القاهره مقام فى قصر الحرملك و قصر الايتام على حرم قلعة الجبل اللى حكمت مصر منها جنوب البحر المتوسط فى عصر الدوله المملوكيه و اللى خرجت منها قرارات شكلت تاريخ مصر و الشرق الوسطانى و العالم.

على مر التاريخ لعب الجيش المصرى دور كبير فى حماية امن مصر و حضارتها و كان دايم من أقوى جيوش العالم و ساعات اقواها.

اتفتح المتحف فى عهد الدكتور احمد قدرى رئيس هيئة الاثار المصريه و بيعتبر من أهم و أروع المتاحف الحربيه فى العالم بسبب ضخامته من ناحيه ، و بسبب التحف و المعدات العسكريه الاثريه النادره اللى معروضه فيه. المعروضات و الكنوز المعروضه فى المتحف ده معروضه بإسلوب متحفى رفيع المستوى و بتبين تراث مصر العسكرى من ايام العصور الفرعونيه لغاية العصر الحديث.

المتحف بيضم صالات عرض كتيره زى :

* **قاعة المجد** : و معروض فيها تاريخ و حروب مصر من العصور الفرعونيه مرور بإنتصارات مصر الساحقه فى عصر الدوله المملوكيه لغاية حرب اكتوبر 1973 .
* **جناح الأزياء العسكريه**: معروض فيه هدوم العسكر المصرى و قادة الجيوش المصريه عبر التاريخ من ايام الفراعنه و نياشين و أعلام.
* **قاعة المدفعيه** : فيها معروضات بتبين تطور المدفعيه المصريه من ايام محمد على للعصر الحديث.
* **قاعة الأسلحه** : بتعرض تاريخ و نماذج للأسلحه الناريه و الات الحصار.
## اقسام المتحف
[يسار|تصغير|300بك|طياره [ميج-21 فى ساحة العرض المكشوف بالمتحف الحربى.]]
* قاعة المجد.
* قاعة الهدوم.
* قاعة المدفعية.
* قاعة الأسلحة.
* العصر الفرعونى.
* العصر الاسلامى.
* عصر اسره محمد على باشا.
* قاعات 1948 /1952 /1956 / 1967 .
* قاعة نصر اكتوبر 1973.
* قاعة الشهداء.
* ساحة العرض المكشوف.

## مزارات القلعة
# مسجد السلطان قلاوون
# جامع محمد على
# قصر الجوهره
# جامع سارية الجبل
# متحف الركايب
# متحف البوليس
# متحف المضبوطات
# متحف الاثار الاسلامية

## وصلات برانيه
* صور للمتحف 
* المتحف الحربى المصرى - قلعة الجبل 
## المراجع
* حسن الرزاز ، عواصم مصر ، دار الشعب، القاهرة 1995
## معرض صور


File:Flickr - Gaspa - Cairo, cittadella di Saladino (4).jpg
File:Flickr - Gaspa - Cairo, museo militare (1).jpg
File:Flickr - Gaspa - Cairo, museo militare (10).jpg
File:Flickr - Gaspa - Cairo, museo militare (11).jpg
File:Flickr - Gaspa - Cairo, museo militare (12).jpg
File:Flickr - Gaspa - Cairo, museo militare (13).jpg
File:Flickr - Gaspa - Cairo, museo militare (14).jpg
File:Flickr - Gaspa - Cairo, museo militare (15).jpg
File:Flickr - Gaspa - Cairo, museo militare (16).jpg
File:Flickr - Gaspa - Cairo, museo militare (17).jpg
File:Flickr - Gaspa - Cairo, museo militare (2).jpg
File:Flickr - Gaspa - Cairo, museo militare (3).jpg
File:Flickr - Gaspa - Cairo, museo militare (4).jpg
File:Flickr - Gaspa - Cairo, museo militare (5).jpg
File:Flickr - Gaspa - Cairo, museo militare (6).jpg
File:Flickr - Gaspa - Cairo, museo militare (7).jpg
File:Flickr - Gaspa - Cairo, museo militare (8).jpg
File:Flickr - Gaspa - Cairo, museo militare (9).jpg
File:Flickr - Gaspa - Cairo, museo militare.jpg
File:MiG-21F Military Museum of Egypt.jpg
File:Su-20 Military Museum of Egypt.jpg


حربى
تصنيف:القاهرة
حربى
تصنيف:معالم القاهرة
مشيخه

تصغير|200بك|يسار
**المشيخه** - sheikdom -دويله بيحكمها شيخ من قبيله معينه او شيخ مسمى نفسه امير. النظام ده موجود فى منطقة الخليج زى مشيخة قطر Sheikdom of Qatar.

تصنيف:مشايخ
تصنيف:قبايل
تصنيف:سياسه
تصنيف:نظم حكم
قطر (توضيح)

*
* **[[اطر|قَطْر]]** هوه مجموعة عربيات متوصله ببعض و بتمشى على قضبان ثابته.
* **[[دولة قطر]]**: مشيخه او اماره صغيره وموجوده فى الخليج الفارسى.
* **[[قطر (هندسه)|قُطْر]]**: اطول وتر فى الدايره.

تصنيف:صفحات توضيح
جوليان باجينى

thumb|جوليان باجينى
**جوليان باجينى**(من مواليد 1968) فيلسوف بريطانى ومؤلف شوية كتب عن الفلسفه مكتوبه لعامه الناس. و هو مؤلف ( الخنزير اللى عايز يتاكل والـ 99 تجربة تانية عن التفكير ) سنة (2005)، وشارك فى تأسيس وتحرير مجلة الفلاسفة. ومنح الدكتوراه سنة 1996 من جامعة كلية لندن للرسالة حول فلسفة الهوية الشخصية. وبالإضافة لكتبه المشهوره عن الفلسفة بيساهم بردو فى الجارديان ، والاندبندنت ، والاوبزرفر، وهيئة الاذاعة البريطانية (بى بى سى).
## مصادر

تصنيف:مواليد 1968
تصنيف:فلاسفه انجليز
تصنيف:ملحدين انجليز
تصنيف:ملحدين بريطانيين
برونو باور

thumb|برونو باور

**برونو باور** (6 سبتمبر 1809 - 13 ابريل 1882) ، كان عالم لاهوت ألمانى، وفيلسوف، ومؤرخ. باور قام بالبحث والتدقيق فى مصادر العهد الجديد من الكتاب المقدس، وانتهى لاستنتاجه المثير للجدل اللى بيقول ان المسيحية المبكرة بتدين اكثر للفلسفة اليونانية (الرواقية) اكتر من اليهودية. ابتداء من 1840 ، ابتدا سلسلة من الاعمال المثيرة للجدل بتقول ان يسوع المسيح مجرد أسطورة تم اختراعها فى القرن التانى من اندماج وخلط اللاهوت اليهودى واليونانى والرومانى.
## مصادر

تصنيف:مواليد 1809
تصنيف:وفيات 1882
تصنيف:فلاسفه المان
تصنيف:فلاسفه ملحدين
تصنيف:علما لاهوت ملحدين
تصنيف:علما لاهوت المان
تصنيف:مؤرخين المان
تصنيف:ملحدين المان
تصنيف:اسطورة المسيح
فول مدمس

thumb|left|فول مدمس

**الفول المدمس** اكله شعبيه مصرية فى الاصل واتصدرت للسودان و الشام و السعودية.و غالبا بتتاكل على الفطار. و بتتكون من فول الفافا البنى المطبوخ ببطء بيتاكل صحيح او مهروس مع زيت وملح .
## اصل الاسم

كلمة فول هى كلمه مصريه قديمه و مدمس كلمه قبطيه معناها المطمور (المطبوخ تحت الارض) (تدميس).

مع ان بيتقال ان الفول المدمس ممكن اعتباره الطبق الوطنى عند المصريين و بيرجع تاريخه لالاف السنين لكن هيرودوت ذكر فى كتابه " التواريخ " ان المصريين بيقرفوا و بيشمئزوا من الفول لدرجة انهم ما بيقدروش يبصوله و ده بيوضح ان الاعتقاد بان الفول اكله مصريه قديمه مش صح. من جهه تانيه مؤرخين مصر فى العصور الوسطانيه اللى اتكلموا عن اكل المصريين ما بينوش ان اكل الفول كان وجبه مميزه فى مصر فى العصور الوسطانيه و ما اتكلموش عن الفول بطريقه توحى بانه كان اكل مهم فى مصر زى ما اتكلموا عن انواع الاكل التانيه ، تقريب الفول ما اتذكرش غير فى مرات قليله كنوع من الحبوب من غير توضيح انه كان بيتدمس و بيتباع فى المحلات.
## لينكات برانيه
* 

## مصادر

    

تصنيف:اكل
تصنيف:اكل مصرى
توركى

left

اللغه التوركيه (Türkçe ) اللى بيتكلمها الناس فى البلد توركيا هى لغه من اللغات التوركيه. متأثره بالعربى و الفارسى،و كانت بتستخدم الحروف العربيه فى الكتابه قبل ما تتجدد و نسختها القديمه بقت بتتسمّا عثمانلى. لكن لما قامت الجمهوريه فى تركيا و مسك الرئيس مصطفى كمال اتاتورك الحكم فيها سنة 1923 غير حروف الكتابه للحروف اللاتينى، و دخل تعديلات فى اللغه التركيه العثمانليه Osmanlıca عشان تتوائم لغة تركيا مع العصر الحديث اللى بتسوده الحضاره الغربيه، و تخرج من حالة التخلف اللى كانت تركيا عايشه فيها.

## اماكن انتشار التوركى
thumb|left|اماكن انتشار التوركى.

اللغه التوركى موجوده فى مناطق كتيره كلغه محليه زى فى الجزء التركى فى قبرص، و فى المناطق اللى هاجر ليها الاتراك كلغه بيتكلم بيها المهاجرين الأتراك بين بعضهم.و اللى بيتكلمو تركى عددهم 60 مليون كلغه ام و 15 مليون ناطقين بيها.

## الحروف التوركيه

## شوف كمان

* جدول اللغات
* عثمانلى

تصنيف:لغات
تصنيف:توركيا
جاكومو بوتشينى

thumb|'''چاكومو بوتشينى'''
**چاكومو بوتشينى**(بالطاليانى:**Giacomo** Antonio Domenico Michele Secondo Maria **Puccini**) ( اتولد 22 ديسمبر ، 1858 – مات 29 نوفمبر ، 1924) كان موسيقار طاليانى و مؤلف اوبرالى مشهور و بييجى فى الترتيب بعد فيردى من النجاح و الشعبيه اللى حققوها فى تأليف الاوبرا اللى ليها شعبيه لسه لحد دلوقتى.
من اشهر الاوبرات اللى كتبها بوتشينى:
* لا بوهيميه La bohème
* توسكا Tosca
* ماداما باترفلاى Madama Butterfly
* توراندوت Turandot
## شوف كمان
* ليستة مؤلفين المزيكا الكلاسيكية الغربية
## مصادر

تصنيف:موسيقيين طليان
تصنيف:مواليد 1858
تصنيف:وفيات 1924
سلطنه

**السلطنه** - sultanate - دوله بيحكمها سلطان او سلطانه زى سلطنة بروناى و سلطنة عمان. من أقوى و اكبر السلطنات فى التاريخ كانت السلطنه المملوكيه فى مصر ( 1250 - 1517 )

تصنيف:نظم حكم
تصنيف:سياسه
اماره

**الاماره** - Principality - دوله صغيره بيحكمها امير او اميره . زى امارة موناكو Principatu de Múnegu، و امارة أندورا Principat d'Andorra.

تصنيف:نظم حكم
تصنيف:سياسه
تصنيف:امارات
مملكه

تصغير|250px|التاج و الصولجان من رموز الملكيه
**المملكه** - Kingdom - دوله حاكمها ملك او ملكة زى المملكة المتحدة و المملكة العربية السعودية، المملكة الأردنية الهاشمية و المملكة المغربية و مصر ( المملكة المصرية ) قبل ما تتحول لجمهورية.

تصنيف:نظم حكم
تصنيف:مصطلحات سياسيه
تصنيف:سياسه
تصنيف:فلسفه سياسيه
دوجلاس ادامز

thumb|دوجلاس ادامز

**دوجلاس نويل ادامز** (11 مارس 1952 - 11 مايو 2001) كان مؤلف،ومزيكا وكاتب درامى انجليزى. اشتهر بتأليفه سلسلة روايات (دليل المسافر الى المجرة)  واللى ابتدت فى الإذاعة واتطورت لـ"ثلاثية" من خمس كتب اتباع منها اكتر من 15 مليون نسخة فى حياته)، واتعمل منها كمان مسلسل تلفزيوني، وسلسلة كتب هزلية، ومسرحية اذاعية، ولعبة كمبيوتر، وفيلم روائى اتكمل بعد موت ادامز.
## مصادر

تصنيف:مواليد 1952
تصنيف:وفيات 2001
تصنيف:كتاب كوميديا انجليز
تصنيف:روائيين انجليز
تصنيف:كتاب اذاعه انجليز
تصنيف:كتاب خيال علمى انجليز
تصنيف:كتاب تليفيزيون انجليز
تصنيف:ملحدين انجليز
تصنيف:ملحدين بريطانيين
تصنيف:مفكرين ملحدين وناشطين
تصنيف:انسانيين انجليز
نيابه

**النيابه** تشبه لحد ما الولايه. النيابات توابع لسلطنه او مملكه بيحكمها نايب للسلطان او الملك زى سوريا و الكرك و غيرها فى عصر الدوله المملوكيه المصريه كانت بتتحكم عن طريق نواب السلطان المقيم فى القاهره عاصمة سلطنته. النيابات كانت على بلاد و مدن لكن كمان على قلاع و حصون ، مثلاً كان فيه نايب دمشق و نايب قلعة دمشق و دول كانوا مركزين مختلفين و منفصلين عن بعض.

تصنيف:نظم حكم
كونتيه

تصغير|200بك|يسار
**الكونتيه** (بالانجليزى: county، بالفرنساوى: comté، بالالمانى: Grafschaft )، دويله صغيره او منطقه بيحكمها نبيل لقبه كونت Count (مؤنث: كونتيسه countess). الكونتيات كانت موجوده فى اوروبا. اللقب النبيل كونت اصله كلمة "كوميس" Comes اللاتينيه و معناها "شريك". من اشهر الكونتيات اللى كانت موجوده فى الشرق الأوسط فى العصور الوسطى بعد تأسيس الصليبيين مملكة اللاتين كانت " كونتية طرابلس " اللى استمرت لغاية ما قضى عليها السلطان قلاوون سنة 1290.

تصنيف:نظم حكم
تصنيف:سياسه
تصنيف:كونتيات
ولايه

تصغير|200بك|يسار
**الولايه** - Suzerainty - منطقه او بلد بيحكمها والى نيابه عن حاكم عام زى ملك او سلطان. الولايات العثمانيه من اشهر الولايات فى تاريخ العصور الوسطانيه . البلاد اللى استولى عليها العثمانيين اتحولت لولايات مش مستقله بيحكمها والى تبع لباب العالى ( السلطان العثمانى ) فى الأستانه. مصر بعد ما كانت دوله مستقله فى العصر المملوكى استولى عليها العثمانيين (1517) و بقت ولايه مش مستقله تابعه للدوله العثمانيه.

## شوف كمان
* ولاية الحجاز
* الدوله الامويه
## لينكات برانيه
* 

## مصادر

تصنيف:نظم حكم
تصنيف:سياسه
تصنيف:ولايات
بيتر اتكينز

thumb|پيتر اتكينز

**پيتر ويليام اتكينز** (*Peter William Atkins*) (مواليد 10 اغسطس 1940) كيميائى انجليزى وزميل واستاذ الكيميا فى كلية لينكولن فى جامعة أوكسفورد. و هو كاتب غزير الانتاج لكتب الكيميا الدراسية الشهيرة اللى بتضم الكيميا الفيزيائية، و الكيميا غير العضوية، وميكانيكا الكم الجزيئية، تلاتة من اكتر الكتب المدرسية فى الكيميا شعبية فى العالم.

تصنيف:مواليد 1940
تصنيف:ملحدين انجليز
تصنيف:ملحدين بريطانيين
تصنيف:كيميائيين انجليز
تصنيف:علما بريطانيين
تصنيف:انسانيين انجليز
تصنيف:دارسين فى جامعة كاليفورنيا (لوس انجليس)
دوقيه

[تصغير|250px|شعار دوقية [لوكسيمبورج]]
**الدوقيه** Duchy دوله صغيره او منطقه بيحكمها دوق duke او دوقه duchess زى لوكسيمبورج. الدوقيات كانت ساعات مستقله و ساعات كانت جزء او تابعه جزئى لـ مملكه. الدوق لقب نبيل و بيعتبر اعلى درجه من درجات النباله بعد الملك. كلمة دوق جايه من اللاتينى دوكس بيلوروم Dux Bellorum و معناها حاجه زى قائد عسكرى. اللقب ده ظهر فى الممالك الالمانيه فى العصور الوسطانيه ، و استخدمه المؤرخين الغربيين لما كانو بيشيروا للقواد العسكريين الالمان.

اكويتين Aquitaine فى جنوب غرب فرنسا ( عاصمتها بوردو ) من اشهر الدوقيات الاوربيه القديمه.

تصنيف:نظم حكم
تصنيف:تاريخ اوروبا
بروناى

thumb|left|300px|مكان بروناى على الخريطه
thumb|left|300px| بروناى دوله مسالمه و مزدهره
**بروناى دار السلام** او **بروناى دارالسلام** ، - بالمالاى: Negara Brunei Darussalam - سلطنه فى شمال الساحل الشمالى التبع جزيرة بورنيو فى جنوب شرق اسيا المطل على بحر الصين الجنوبى بين ماليزيا و ساراواك. مع ان بروناى مساحتها صغيره ( 5,765 كم مربع ) لكن كانت جزء من سلطنه قويه ليها تاريخ كبير يرجع للقرن الاربعة عشر ، و تعتبر من اغنى بلاد العالم ، و هى دوله مسالمه ليها تقدم و ازدهار كبير و سكانها متنورين و متعلمين. استقلت بروناى عن انجلترا فى 1 يناير سنه 1984 ، و يحكمها حالى السلطان حسنال بولقيه Hassanal Bolkiah. عدد سكان السلطنه حوالى 381,371 غالبيتهم مالاى (حوالى 66% ) و مواطنين من اصول صينيه (حوالى 11%). عملتها دولار بروناى Brunei dollar.

بروناى
تصنيف:بلاد
تصنيف:سلطنات
تصنيف:دول اسلاميه
برينيكى التالته

**برينيكى التالته** ، - باليونانى : Βερενίκη -، كمان بتتسمى** كليوباترا برينيكى**. اتولدت سنة 120 قبل الميلاد ملكة مصر. بنت بطليموس التاسع ( سوتر 2 - لاثيروس ). بعد وفاة ابوها حكمت مصر لوحدها من 81 ق.م لغاية 80 ق.م. و مع عمها و جوزها بطليموس العاشر اليكساندر 1 اللى قتل امه كليوباترا التالته اللى كات برضه فى نفس الوقت جدة برينيكى الرابعه. كانت محبوبه من المصريين. اجبرت على انها تتجوز بطليموس الحداشر ( الكسندر 2 ) اللى قتلها بعد 19 يوم من جوازهم فهاج الاسكندرانيه و ثاروا عليه و قتلوه بعد جريمته بكام يوم.

350px|center
## شوف كمان
* مصريين
* مصر
* مصر القديمه
* لستة ملوك مصر البطلميه

## لينكات برانيه

## مصادر

تصنيف:ملكه مصريه
تصنيف:ملوك
تصنيف:مصر القديمه
تصنيف:بطالمة
تصنيف:تاريخ مصر البطلميه
تصنيف:حكام مصر
تصنيف:ملكات مصر
تصنيف:تاريخ مصر
برينيكى (مدن)

**برينيكى** ، مجموعة مدن من العصر البطلمى ، أهمها مدينه فى صعيد مصر على شط البحر الاحمر ، اتسمت على اسم برينيكى الأولى ام بطليموس التانى فيلادلفيوس اللى بناها و مهد ليها الطريق من قفط عبر الصحرا فبقت مينا مهمه لتجارة الهند. بقايا المدينه دى لسه موجوده.

تصنيف:تاريخ مصر البطلميه
تصنيف:مدن بطلميه
بيرينج

thumb|left|240px|مضيق بيرينج
**مضيق بيرينج** ( Bering Strait;  Берингов пролив) هو مضيق مائى موجود بين اسيا (سيبيريا) و امريكا الشمالية (الاسكا) و كانو الناس بيعدوا عليه فى الشتا لانه بيبقى فى الوقت ده متجمد.

تصنيف:مضايق
تصنيف:جغرافيا اسيا
تصنيف:جغرافيا امريكا الشماليه
حجر رشيد

thumb|200px|شامبوليون 1790 - 1832

**حجر رشيد** - بالفرنساوى: Pierre de Rosette ، بالانجليزى : Rosetta Stone - حجر لقاه عساكر نابوليون بونابارت فى رشيد فى مصر وقت الحمله الفرنسيه على مصر ، و أخده الإنجليز على لندن بعد ما إحتلوا اسكندريه سنة 1801، لكن لحسن الحظ الفرنساويين بعد ما لقوه عملوا منه نسخه بعتوها على باريس . حجر رشيد كان منحوت عليه مرسوم تنصيب ملك مصر البطلمى بطليموس الخامس ابيفانس ( الظاهر ) ، بالهيروغليفى و الديموطيقى و اليونانى.

فى المرسوم اللى اتنقش على حجر رشيد اتوصف بطليموس الخامس بإنه : " **ملك مصر العليا و مصر السفلى ، ابن الاله فيلابتور ، بموافقة بتاح ، اللى رع وهبه الانتصار ، تجسيد حى لأمون ، ابن رع ، بطليموس الخالد ، المحبوب من بتاح ، الاله الجواد ابيفانيس** ". و من ضمن اللى اتكتب ان تمثال بطليموس الخامس ابيفانيس حا يتعبد فى كل معابد مصر و حا ينضم لكل تماثيل الهة مصر التانيه فى الاحتفالات الدينيه ، و إن المرسوم حا يتنقش على قواعد كل تماثيله فى نواحى مصر ، بالحروف المصريه المقدسه (الهيروغليفى) ، و الحروف المصريه الدارجه (الديموطيقى) ، و الحروف اليونانيه.

بعد شوية دراسات، العلما اللى عرفوا يقروا ويفهموا اليونانى قدروا يخمنوا إن التلت نصوص ليها معنى واحد، و إتصوروا ان مفتاح الهيروغليفى ومعاه تاريخ مصر محطوط على الحجر ده. العلما فى انجلترا و المانيا و ايطاليا وفرنسا كانو عملوا محاولات كتيره لفك الهيروغليفى المكتوب على حجر رشيد لكن كل المحاولات مانفعتش.

شامبوليون Jean-François Champollion اللى اتلقب بـ " المصرى " ، و هو عالم لغوى كبير نابغه فى عدد كبير من اللغات القديمه من ضمنها القبطى - و دى مع نباهته كات نقطة مهمه جداً - فهم على عكس الكل إن الهيروغليفى المصرى ده حروف صوتيه، وقدر من الإقتناع ده انه يبنى عليه و يمشى بصبر وطولة بال وشجاعه فى الإتجاه الصح. العلما التانيين كانو وصلو لنتيجه بتقول إن الديموطيقى المكتوب على حجر رشيد عباره عن حروف كتابه بس ما قدروش يتقدموا خطوه اكتر من كده فرفعوا الرايه واستسلموا. شامبوليون بشطارته اللغويه وعلمه فك حروف الهيرغليفى المصرى وادرك النظام اللغوى اللى فى نص حجر رشيد، وقدر يخلى النص يتقرى و يتفهم وكمان يتكتب ويتدرس. وبكده أسقط شامبوليون الفكرة الغلط اللى كات سايده عن الهيروغليفى المصرى اللى اسسها هورابولون  ، وفتح بوابة تاريخ مصر الحقيقى و انهى عصر تاريخ مصر الخرافى.

## فهرس وملحوظات

## مصادر
* Benet, W.R. : The Reader Encyclopedia , j. W. Arrowsmith, Bristol 1977
* Ceram, C.W : Gods, Graves and Scholars, Lowe & brydone, Norfolk 1978
Holbl, Gunther, A History of The Patolemaic Empire , Routledge, London & New York 2007, ISBN 978-0-415-23489-4
* Sharpe, Samuel, The History of Egypt Under the Ptolemies, Edward Moxon, London 1838, Kessinger Publishing's Reprints, USA 2007, ISBN 1-4325-4859-X
* The New Encyclopædia Britannica, Micropædia,H.H. Berton Publisher,1973-1974

## مواقع ليها علاقه بالموضوع

* المتحف البريطانى - لندن: http://www.britishmuseum.org/the_museum/departments/ancient_egypt_and_sudan.aspx
* حجر رشيد - موقع الصفحة

تصنيف:بطالمة
تصنيف:اثار مصر
تصنيف:مصرولوجيا
تصنيف:تاريخ مصر البطلميه
تصنيف:البحيره
معبد ادفو

تصغير|300px|معبد ادفو من تحف مصر البطلميه.
**معبد ادفو** بيضم معبد حورس الفخم اللى بناه بطليموس التالت ( 237 ق.م. ) للاله حورس ، و خلص بنايته بطليموس الرابع ( 212 ق.م.) من غير ما يزخرفه ، و كمل زخرفته و بنايته بطليموس العاشر و بطليموس الحداشر ، و كمل البنا و الزخرفه بالكامل سنة 57 ق.م. و بيعتبر المعبد ده من أهم و اجمل المعابد المصريه.

ادفو فى مصر القديمه كانت اخر نقطة حراسه مصريه على الحدود النوبيه، و عاصمة الاقليم التانى من اقاليم الصعيد و فيها كمان أثار رومانيه.

## فهرست

## مصادر
* ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005، ISBN 977-18-0373-5
* الموسوعة الثقافية، مؤسسة فرانكلين للطباعة والنشر، القاهرة -نيو يورك

* معبد أدفو (360TOURIST Egypt)

تصنيف:معابد مصريه
ادفو
ادفو
ادفو
ادفو
تصنيف:اسوان
زين الدين زيدان

**زين الدين زيدان** لاعب ومدرب كورة قدم فرنساوى من اصول جزايريه

## حياته
زين الدين زيدان اتولد فى مارساى فى فرنسا فى 23 يونيه سنة 1972 لعيله مهاجره من الجزاير, كسب كاس العالم لكورة القدم و كاس امم اوروبا و كسب احسن لاعب كورة قدم فى العالم 3 مرات و اتصوت ليه احسن لاعب فى اخر خمسين سنه فى اوروبا

انهى حياته الكرويه فى منتخب فرنسا بنطح اللاعب ايطالى ماركو ميترازى Marco Materazzi براسه فى صدره بعنف فى نهائى بطولة العالم بين فرنسا و ايطاليا فطرده الحكم من ماتش بكارت احمر و  كسبت ايطاليا بالبطوله

## مسيرته
لعب فى المنتخب الفرنساوى بصفته مواطن فرنساوى مولود فى فرنسا

اول ماتش لزيدان كان قدام منتخب التشيك فى سنة 94 و المنتخب الفرنساوى كان مغلوب بس قدر يجيب جونين
[تصغير|زين الدين زيدان اتطرد من نهائى كاس العالم بين [فرنسا و ايطاليا بسبب نطحه لعيب طليانى|324x324بك]]

## احصائيات

|1994
|2
|2
|-
|1995
|6
|2
|-
|1996
|12
|1
|-
|1997
|8
|1
|-
|1998
|15
|5
|-
|1999
|6
|1
|-
|2000
|13
|4
|-
|2001
|8
|2
|-
|2002
|9
|1
|-
|2003
|7
|3
|-
|2004
|7
|4
|-
|2005
|5
|2
|-
|2006
|10
|3
|-
! colspan="2" |المجموع
!108
!31
|}

## جوايز
* اخد كاس العالم سنة 1998
* اخد كاس اوروبا سنة 2000

## لينكات برانيه

* طرد زيدان من الملعب بعد نطح لاعب
* زيدان بينطح اللاعيبه
* انتصر الطليان و خسر زيدان

## مصادر

 

تصنيف:لاعبين كوره قدم وسط
تصنيف:لعيبة كورة قدم فرنساويين
تصنيف:لاعبين فريق فرنسا لكوره قدم
تصنيف:لعيبه يورو 1996
تصنيف:لعيبة مونديال 1998
تصنيف:لعيبه يورو 2000
تصنيف:لعيبة مونديال 2002
تصنيف:لعيبه يورو 2004
تصنيف:لعيبة مونديال 2006
تصنيف:نادى فيفا المئوى
تصنيف:لعيبه كسبو كاس امم اوروبا
تصنيف:لعيبة الفرق القوميه اللى واخدين كاس العالم
تصنيف:لعيبة بوردو
تصنيف:لعيبه يوڤينتوس
تصنيف:لعيبة ريال مدريد
تصنيف:فيفا 100
تصنيف:ناس واخده جايزه احسن لاعب كوره قدم فى العالم
تصنيف:لعيبه واخده جايزه احسن لعيبه فى اوروبا
تصنيف:لعيبه لا ليجا
تصنيف:لعيبة الدورى الطليانى درجه اولانى
تصنيف:لعيبة الفرق القوميه اللى واخدين كاس القارات
تصنيف:مدربين كورة قدم فرنساويين
تصنيف:مسلمين فرنساويين
تصنيف:فرنساويين جزائريين
انسانيه

**الانسانية** (انجليزى: Humanism; فرنساوى: Humanisme) هى مجموعة فلسفات ، او طريقة تفكير ، بتقول ان كل الناس تستاهل الاحترام والكرامة ، وان الناس لازم يقدرو يحددو بنفسهم ازاى يعيشو حياتهم. الانسانيين بيقولو ان الناس لازم تختار معتقداتها عن طريق انهم يفكرو كويس قوى ويستخدمو العقل والمنطق بدل من الاعتماد على حاجات زى الدين او المعتقدات اللى مفيش دليل على صحتها. الانسانيين بيقولو كمان ان ممكن الانسان يعرف الصح والغلط عن طريق التفكير والوصول لقرارات سليمة وان الانسان مش محتاج دين عشان يكون انسان كويس.

الانسانيين عايزين يشوفو كل الناس ناجحين وسعيدين فى حياتهم ومحققين ذاتهم. فى الفكر الانسانى القرار او الاختيار السليم هو القرار اللى يخلى حياة الناس افضل، ولما تحصل مشكله سواء على المستوى الفردى او الجماعى بيكون مهم جدا اننا نحلها عن طريق استخدام العلم والمنطق.

انسانيه
تصنيف:فلسفه
تصنيف:تفكير حر
تصنيف:انسانيين
برينيكى (اسم)

thumb|200px|برينيكى الاولانىى
thumb|200px|برينيكى التانيه

**برينيكى** Βερενίκη ، اسم لملكات و اميرات مصر فى العصر البطلمى.

* **برينيكى الاولانىى** : اتولدت حوالى 340 قبل الميلاد ، تالت زوجه لبطليموس الاول و ام بطليموس التانى.
* ** [[برينيكى التانيه]] ** : اتوفت حوالى 221 قبل الميلاد ، بنت ماجاس ملك قورنيه و مرات بطليموس التالت ، أهدت خصله من شعرها للإلاهه ايزيس بعد ما جوزها هزم سوريا. بتقول اسطوره ان خصلة الشعر اختفت و بعدين ظهرت فى السما على شكل مجموعه من النجوم اتسمت برينيكى. قتلها ابنها بطليموس الرابع بعد ما قعد على العرش. فى اواخر يناير 2010 اكتشف الاثريين بقايا لمعبد ليها فى شارع اسماعيل فهمى فى حى كوم الدكه فى اسكندريه، وخبيئه كبيره للتماثيل ضمت لغاية دلوقتى 600 تمثال من العصر البطلمى بأحجام و انواع مختلفه. الاكتشاف مهم انه بيقدم كمان ادله قويه على موقع الحى الملكى فى اسكندريه.
* ** [[برينيكى التالته]] ** : اتسمت كليوباترا برينيكى ، قعدت على عرش مصر بعد ابوها بطليموس التاسع ( سوتر 2 ) و اتجوزت بطليموس الحداشر ( الكسندر 2 ) اللى قتلها بعد تسعتاشر يوم.
* **[[برينيكى الرابعه]]** : اتوفت سنة 55 قبل الميلاد. بنت بطليموس الإتناشر ( الزمار )، و أخت ارسينوى 4 و كليوباترا السابعه. قعدت على عرش مصر بعد ما الاسكندرانيه طردوا ابوها سنة 58 ق.م لكن استعاد المملكه و قتلها.
* **برينيكى** : بنت بطليموس التانى و مرات انتيوخوس التانى اللى اتجوزها بعد ما ساب مراته لاوديكى (252 ق.م) ، و بعدين ساب برينيكى و رجعلها فدست له السم و قتلته ، و قتلت برينيكى و ابنها.

## لينكات خارجيه
* اكتشاف اطلال معبد برينيكى التانيه

350px|center

تصنيف:بطالمة
تصنيف:تاريخ مصر البطلميه
تصنيف:تاريخ مصر
تصنيف:ملكات مصر
رشيد

**رشيد** هيا مدينه فى مصر على النيل قرب مصب فرع رشيد. و هيا عاصمة مركز رشيد فى محافظة البحيره.

اتأسست رشيد فى القرن التاسع على انقاض مدينه كان اسمها " بولبيتينوم " و بيعتقد ان اصل اسم رشيد من اسمها المصرى القديم " **ت - رشيت** ". بعد بناها من جديد فى العصور الوسطانيه حوالى سنة 800 بقت ليها مكانه تجاريه كبيره ، و دلوقتى بتعتمد على مصايد السمك و زراعة الرز.

اشتهرت رشيد عالمى بعد ما تم إكتشاف الحجر اللى اتنسب ليها و بقى معروف بإسم حجر رشيد. و هو الحجر اللى إكتشافه ساعد على فك حروف اللغه الهيروغليفيه المصريه و خللا قراية اللغه المصريه ممكن.

## سبب التسميه

## مشاهير

## شوف بارده
* شخصيات مصريه مشهوره
## لينكات برانيه
* 

## مصادر

رشيد
رشيد
رسائل العمارنه

تصغير|200بك|يسار

**رسايل العمارنه** 300 جواب ليها اهميه تاريخيه كبيره اتبادلها القصر المصرى القديم فى القرن 14 قبل الميلاد فى عصر الملك اخناتون مع ملوك و امرا الشرق القديم. الجوابات دى اتنقشت بالخط المسمارى باللغه الأكديه على الواح معموله من طين محروق. اتعثر على الالواح فى انقاض تل العمارنه عاصمة اخناتون ملك مصر.

تصنيف:مصرولوجيا
رفح

**رفح** ، اسمها **رابح** بالمصرى القديم ، و **رافيا** باليونانى . مدينه مصريه قديمه فى شرق مصر ، فى شمال شرق شبه جزيرة سينا على البحر المتوسط. فيها بقايا حمامات من العصر الرومانى و كنيسه من العصر المسيحى. حصلت فيها معارك كتيره ضد الغزاه الاجانب على مر التاريخ المصرى.

## سبب التسميه

## مشاهير

## شوف بارده
* شخصيات مصريه مشهوره
## لينكات برانيه
* 

## مصادر
* الموسوعة الثقافية ، مؤسسة فرانكلين للطباعة والنشر، القاهرة - نيو يورك

تصنيف:تاريخ فلسطين
رفح
تصنيف:شمال سينا
تصنيف:بلاد مصريه اساميها فرعونيه
رولينج ستونز

كيث ريتشاردز: جيتار كهربائى ودعم الغناء

بريان جونز: جيتار صوتي

بيل ويمان: جيتار باس

تشارلى واتس: طبول

جاك ناتزسسحى: بيانو ودف

200px|thumb|left|اغضاء فرقة الرولينج ستونز
**الرولينج ستونز** (the Rolling Stones) دى فرقه روك انجليزيه.

## تاريخ
رولينج ستونز اتأسست فى لندن سنة 1962.الفرقه اتعملت الاول بين العازف المتعدد المواهب بريان جونز و عازف البيانو يان ستيوارت و بعدين انضم ليهم المغنى (فوكاليست) مايك ياجر و عازف الجيتار كيث ريتشاردز.
## اعضاء الفرقه
ميك چاججر: غناء رئيسى ومساند

كيث ريتشاردز: جيتار كهربائى ودعم الغناء

بريان جونز: جيتار صوتي

بيل ويمان: جيتار باس

تشارلى واتس: طبول

جاك ناتزسسحى: بيانو ودف

## أشهر الأعمال المزيكا
* Out of Our Heads (سنة 1965)
* Aftermath (سنة 1966)
* Beggars Banquet (سنة 1968)
* Let it Bleed (سنة 1969)
* Sticky Fingers (سنة 1971)
* Exile on Main St. (سنة 1972)
* Some Girls (سنة 1978)
* Tattoo You (سنة 1981)

## لينكات برانيه
* الموقع الرسمي

## مصادر

تصنيف:انجلترا
تصنيف:مزيكا
تصنيف:فرق مزيكا غربيه
تصنيف:مغنيين انجليز
تصنيف:مغنيين بريطانيين
تصنيف:موسيقيين بريطانيين
تصنيف:فرق مزيكا
على الروبى

**على الروبى** ( اتوفى 1891 )، ظابط مصرى اشترك فى الحمله المصريه على الحبشه ( 1875 - 1876 ). انضم لـ احمد عرابى فى الثوره العرابيه و اشترك فى معركة التل الكبير.

## مصادر
* الموسوعة الثقافية ، مؤسسة فرانكلين للطباعة والنشر، القاهرة - نيو يورك
## لينكات برانيه
* موقع محافظة الفيوم 

تصنيف:وفيات 1891
تصنيف:عسكريين مصريين
تصنيف:وطنيين مصريين
تصنيف:الثوره العرابيه
تصنيف:تاريخ مصر
رخمى رع

تصغير|200بك|يسار

**رخمى رع** وزير عاش ايام ملك مصر تحوتمس التالت من الاسره التمنتاشر. له قبر مهم فى طيبه الغربيه موجوده فيه نصوص بتبين واجبات الوزير و وظايفه اياميه. و فيه مناظر بتصوره و هو بيستقبل الوفود الاجنبيه ، و غيرها بتصور الحياه الاجتماعيه و الاقتصاديه فى زمنه.

تصنيف:مصريين
تصنيف:فراعنة الاسره التمنتاشر
تصنيف:تاريخ مصر
عبد الحميد بدوى

**عبد الحميد بدوى** ( 1887 - 1965 ) مشرع و قانونى مصرى كبير. اتعين وزير للماليه سنة 1941 و وزير للخارجيه سنة 1954. زى مصر فى مؤتمرات دوليه و بقى قاضى فى محكمة العدل الدوليه سنة 1946.

تصنيف:مواليد 1887
تصنيف:وفيات 1965
تصنيف:وزراء خارجيه مصريين
تصنيف:وزراء ماليه مصريين
تصنيف:قانونيين مصريين
تصنيف:قضاة مصريين
تصنيف:اسكندرانيه
عبد الخالق ثروت

**عبد الخالق ثروت** ( 1873 - 1932 ) ،سياسى مصرى درس القانون و اشتغل فى القضاء. اتعين وزير للعدل سنة 1914 ، و وزير للداخليه سنة 1922 ، و رئيس مجلس وزرا مصر. شكل وزاره ائتلافيه. كان مفاوض مصر مع الانجليز للوصول لاتفاقيه مصريه بريطانيه. فيه ميدان و شارع كبير فى وسط القاهره بإسمه.

تصنيف:مواليد 1873
تصنيف:وفيات 1928
تصنيف:رؤساء وزرا مصريين
تصنيف:وزراء خارجيه مصريين
تصنيف:وزراء داخليه مصريين
تصنيف:قانونيين مصريين
تصنيف:قضاة مصريين
تصنيف:نواب عموم مصريين
تصنيف:سياسيين مصريين
تصنيف:رؤساء النادى الاهلى المصرى
عبد القادر حمزه

**عبد القادر حمزة** ( 1880 - 1941 ). صحفى و مؤرخ مصرى. حرر جرنال " الأهالى " فى اسكندريه سنة 1919 ، و أصدر جرنال " البلاغ " سنة 1923 فى القاهره، و " البلاغ الأسبوعى " فى سنة 1926. بيتعبر من أبرع كتاب المقاله السياسيه فى مصر و كان من رواد مدرسة الفكر الوطنى المصريه.
## حياته
ولد عبد القادر حمزة فى ١٧ مايو ١٨٧٩ بقرية محلة صا (مركز شبراخيت).

اتعلم بمدرسة رأس التين بالإسكندرية بعدين دخل مدرسة الحقوق وتخرج فيها عام ١٩٠٣. فى البداية اتجه للعمل بالمحاماة و فضل يمارسه لحد سنة ١٩٠٧. اتجه  بعد كده لممارسة العمل الصحفى فعمل فى جورنال الجريدة اللى كان يصدرها أحمد لطفى السيد، كما أصدر جورنال الأهالى فى ١٩ اكتوبر ١٩٠٩ بالإسكندرية بعدين نقل إدارتها  بعد كده لالقاهرة عام ١٩٢١.

 كمان  أصدر جورنال البلاغ فى ٢٨ يناير ١٩٢٣، واتمنح رتبة الباشوية فى ٢٨ فبراير ١٩٣٨.

توفى عبد القادر حمزة فى ٦  يونيه ١٩٤١.

تصنيف:مواليد 1880
تصنيف:وفيات 1941
تصنيف:صحفيين مصريين
تصنيف:مؤرخين مصريين
تصنيف:مترجمين مصريين
تصنيف:بحراويه
تصنيف:ناس من شبراخيت
عدميه

**العدميه** - او **النيهيليه** (انجليزى: Nihilism, نطق: ; فرنساوى: Nihilisme; من الكلمه اللاتينى *nihil* اللى معناها "عدم" او "ولا حاجه") مصطلح استخدم اول مره سنة 1861 عن طريق الكاتب الروسى الكبير ايڤان تورجينيف فى روايته "أباء و ابناء". و هو وصف لنظريه سياسيه و اجتماعيه اعتنقها الثوار الروس و فضلت قايمه لغاية سقوط حكم القياصره فى روسيا سنة 1917. المبدأ العدمى بيهدف لهدم الأوضاع السياسيه و الإجتماعيه الفاسده بغض النظر عن نوع و طبيعة النظم الكويسه اللى ممكن تحل محلها.

فى الفلسفه، و بالذات فى العدميه الوجوديه *existential nihilism*، المصطلح بقى معناه ان قيمة أى شيء غير موجوده فى الواقع و ان القيمه مختلقه خطأ و بطريقه تضليليه عن طريق الانسان و ان الحياه ليس لها معنى. و على هذا الاساس لا يوجد شيء اسمه ان "قيمه أخلاقيه" يمكن أن تؤخذ في الإعتبار فى تفضيل شيء عن شيء عند اداء فعل (عدميه أخلاقيه Moral nihilism).

ارتبطت الفلسفه العدميه بالفيلسوف الألمانى فريدريك نيتشه *Friedrich Nietzsche* و فى الادب بالكاتب الأمريكانى إرنست هيمينجواى *Ernest Hemingway*.

## لينكات برانيه
* شبكة العدميين العرب 

تصنيف:فلسفه
خالتى و خالتك

## المثل
خالتى و خالتك و اتفرقت الخالات

## نوع المثل
انتهاء حاجه بنهاية حاجه تانيه

## معنى المثل
يعنى اللى كان بيربطنا ببعض كانو امك و أمى ، و بعد ما خلصت علاقتهم ببعض بسبب الموت او الخلاف بقت مفيش حاجه تربطنا ببعض و ما بقتش فيه علاقه بينا.

تصنيف:امثال شعبيه
تصنيف:امثال شعبيه حرف خ
جمع

**الجمع** ( addition) عملية اضافة عددين لبعض, زى لو حبينا نضيف العدد 2 للعدد 3 هايطلع النتيجة 5 و اللى عملناه ده هو عملية الجمع. الجمع هوا ابسط العمليات الحسابية واساس لكل العمليات التانية الاطفال اللى عندهم خمس شهور ممكن يعرفوا يجمعوا دا لحد فى حبة حيوانات ممكن تجمع.

thumb|left| علامة الزائد
thumb|left| شكل عملية الجمع الرأسية

## علامة الجمع ومصطلحاته
علامة الجمع اسمها **زائد** ( plus) وشكلها معروف (+) وبتتكتب بين العددين اللى بيتجمعوا والنتيجة بتتكتب بعد علامة يساوى (=) وبتتنطق العملية كده زى لو عايزين نجمع 2,3 هنقول اتنين *زائد* تلاتة *يساوى* خمسه. وممكن كمان نكتب العملية بشكل رأسى نحط العددين تحت بعض وخط تحتيهم ونجمع.

## خصايص عملية الجمع
;التبديل
وده يعنى ان ممكن نعكس اماكن الحدود(الاعداد) ويفضل الناتج زى ما هوا مثلاً4+2=2+4 او بالرموز أ+ب = ب+أ
;الدمج او التجميع
يعنى ممكن لما نجمع أكتر من عدد، فممكن نحط أقواس حوالين مجموع اى حدين او أكتر ب يدمجان معا و مجموعهم يضاف لباقى الحدود، ومش هيختلف الناتج باختلاف الحدود المدمجة فمسلن: 2+(1+3) = (2+1)+3 وكمان بالرموز فان أ+ب+جـ ممكن نعبر عنها: (أ+ب)+جـ او أ+(ب+جـ) بدون اختلاف فى الناتج.
;المحايد الجمعي
الصفر اسمه محايد جمعى لأنه لو اتجمع على اى عدد تانى بيكون الناتج هو العدد التانى 5+0=5 او أ+0= أ

## الوحدات
الكميات اللى احنا بنجمعها لازم تكون من نفس النوع يعنى زى مينفعش نجمع خمسين سم من الطول مع مترين من الطول لازم الوحدات تكون هيا هيا. عشان نجمع كميتين من نوعين مختلفين لازم نحول النوع (من سم لمتر او العكس كمسال) عشان يكونوا نوع واحد. كمان الكميات الفيزيائية المختلفة مينفعش تتجمع زى الطول والوزن مينفعش يتجمعوا.

## الجمع كأساس لباقى العمليات
يعتبر الجمع هوا اساس كل العمليات الحسابية، فهوا اساس عملية الطرح، فيعتبر الطرح عملية جمع القيمة السالبة لعدد ما لعدد تانى. ويعتبر الضرب هو تكرار جمع عدد معين الى نفسه عدد من المرات. ومن عملية الضرب تجيى القسمة والأسس واللوغاريتمات و غيرها.

تصنيف:رياضيات
تصنيف:جبر
محمود عزمى

**محمود عزمى** ( 1889 - 1954 )، صحفى مصرى أصدر فى مصر جرانيل كتيره، اشتغل بالصحافة من 1920 فأصدر جريدة "المحروسة " اليومية 1935، بعدين أصدر جريدة الاستقلال 1921. ونقل امتيازها لجريدة الاهرام. رأس تحرير جريدة " روز اليوسف " اليومية 1953. وحرر فى " الاهرام " و" السياسة " و" الأخبار" و" السفور "و" اللطائف المصورة " و" الكاتب المصري" و"آخر ساعة " و" أخبار اليوم " و غيرها، أصدر فى لندن 1933 مجلة شهرية بالإنجليزية عنوانها العالم العربى و أصدر مجلة " الشباب " 1936. و كان أول من نادى بضرورة تأهيل الصحفى على أعلى مستوى أكاديمى واشرف على "معهد التحرير والترجمة والصحافة " ومثل مصر فى مجلس الامن. وتوفى فى  واحده من جلساته. وله صولات فى مجال الحريات وحقوق الإنسان.

كان اول مدير لمعهد الصحافه فى جامعة القاهرة ، و انتخب فى لجنة حرية الاعلام و الصحافه فى الامم المتحده سنة 1949 ، و كان مندوب مصر فى مجلس الامن التابع للأمم المتحده.
## من مؤلفاته

* مبادئ الصحافة العامة.
* الايام المائة.
* على عتبة المفاوضات.

تصنيف:ديبلوماسيين مصريين
تصنيف:صحفيين مصريين
تصنيف:مواليد 1889
تصنيف:وفيات 1954
تصنيف:متعلمين فى جامعة القاهره
العقلانيه

**العقلانيه** او العقليه - recollection - أى مذهب فلسفى بيدى للعقل الأولويه فى تحصيل المعرفه. و هى عكس التجريبيه اللى بتعتبر الحواس هى المصدر الاول للمعرفه. العقلانيه بتشير بالذات لفلاسفة القرن تمنتاشر اللى رفضوا اقامة المعرفه على الايمان. من أنصار العقلانيه : افلاطون و رينيه ديكارتو لايبنيتس و اسبينوزا.

## شوف كمان
* ثقافه 
* مدخل الى الفلسفة 
* بداية التفكير 

تصنيف:فلسفه
زكى طليمات

**زكى طليمات** ( القاهره، 1894 - 1982) ممثل و مترجم مسرحى و مخرج مسرحى وصحفى مصرى، ساهم فى نهضة المسرح المصرى من بداياته. اتولد فى حى عابدين فى القاهره سنة 1899 و أخد البكالوريا من المدرسه الخديويه الثانويه و دخل معهد التربيه ، كان مغرم بالتمثيل و هو لسه صغير فإشترك فى جمعية أنصار التمثيل و إتألق فى فرق تمثيل كتيره فى مصر. سافر فرنسا فى بعثه عشان يتخصص فى فن الاخراج المسرحى و التمثيل و أخد دبلومات فى الاخراج المسرحى و فنون الدراما. كان اول مدير لـ المعهد العالى للفنون المسرحيه (1944). كون فرقه للتمثيل المسرحى الحديث و ضم فيها نخبه من أحسن ممثلين المسرح فى مصر و قدم مسرحيات ناجحه. اشترك فى افلام كبيره زى الفيلم التاريخى الناصر صلاح الدين اللى أخرجه يوسف شاهين. كرمته الدوله المصريه بالجوايز و فى سنة 1975 ادته جايزة الدولة التقديرية فى الفنون.

## فيلموجرافيا
  
**اخراج**100 px|left
* ادم وحواء [مسرحية] (1964) .... اخراج
* الكنز [مسرحية] (1964) .... اخراج
* استارثونى و أنا حى [مسرحية] (1963) .... اخراج
* فاتها القطار [مسرحية] (1963) .... اخراج
* عمارة المعلم كندوز [مسرحية] (1963) .... اخراج
* المنقذة [مسرحية] (1963) .... اخراج
* مضحك الخليفة ابو دلامة [مسرحية] (1963) .... اخراج
* صقر قريش [مسرحية] (1962) .... اخراج
* ابن جلا [مسرحية] (1962) .... اخراج
* اهل الكهف [مسرحية] (1935) .... اخراج مسرحى
  
**تمثيل**
* شباب على كف عفريت (1990)
* الناصر صلاح الدين (1963)
* يوم من عمرى (1961)
* نصف عذراء (1961)
* بهية (1960)
* إلهام (1950)
* مغامرات عنتر و عبلة (1948)
* أحلاهم (1945)
* ابنتى (1944)
* العامل (1943)
* نشيد الأمل (1937)

تصنيف:مواليد 1894
تصنيف:وفيات 1982
تصنيف:ممثلين مصريين
تصنيف:مخرجين مصريين
تصنيف:مسرحيين مصريين
تصنيف:ناس من القاهره
تصنيف:مصريين اخدوا جايزة الدوله التقديريه
خارج من الحريقه

## المثل
خارج من الحريقه قابله ال غراب زغطه
## نوع المثل
حتمية المصير
## معني المثل
الزغط معناه البلع. و معنى المثل إن عصفور نجا من النار فطلع له غراب و بلعه.

## امثال مشابهه
* راحت من الغز هاربه قابلوها المغاربه
* شرد من الموت وقع فى حضرموت

تصنيف:امثال شعبيه
تصنيف:امثال شعبيه حرف خ
راحت من الغز

## المثل
راحت من الغز هاربه قابلوها المغاربه
## نوع المثل
حتمية المصير
## معنى المثل
الغز بضم الغين هما عسكر الأتراك فى مصر فى العصر العثمانلى ، و المغاربه كانو مرتزقه مغاربه بيسترزقوا فى مصر فى العصر العثمانلى لغاية عصر عزيز مصر محمد على الكبير. و المثل معناه ان الست دى قدرت تهرب من الغز و اتخلصت من أذاهم و شرهم فوقعها حظها الأغبر فى إيد المغاربه اللى ما يقلوش فى الشر و الأذى عن الغز. المثل بيتقال فى اللى بيقدر يتخلص من شر فيقع فى شر تانى.

## امثال مشابهه
* خارج من الحريقه قابله الغراب زغطه
* شرد من الموت وقع فى حضرموت

تصنيف:امثال شعبيه
تصنيف:امثال شعبيه حرف ر
راديو بنات و بس

**راديو بنات و بس** banat9bass ، إذاعه مصريه خاصه بالبنات و الستات بتتبث من القاهره عن طريق الانترنت. القايمين بالمشروع و اللى بيقدموا البرامج متطوعات بنات. البرامج بتناقش بحريه مشاكل البنات و بتقدم لهم معلومات بـ اللغه المصريه اللى الناس بتتكلم بيها فى مصر بعيد عن الرسميات و التعقيدات. سمع المحطه عن طريق فتح موقعها على الإنترنت. من صفحات الموقع : إشمعنا بنات ، و بتوع الإذاعة.
بتقول صفحة إشمعنا بنات بالمصرى الجميل : " أزيكم أعرفكم بنفس انا اسمى .. مش مهم الاسم أنا بنت مصرية .. اكبر أخواتى لكن عمرى ما حسيت إنى اكبرهم مش مهم السن فى مجتمعاتنا الأهم هو النوع يعنى أنا لازم أسمع كلامهم على طول الخط عشان أنا بنت "
راديو بنات و بس بيعتبر نجاح جديد للغه المصريه الاصيله.
## لينكات برانيه
* [ /www.http://banatwbass.com موقع الراديو]
* 

تصنيف:راديو
تصنيف:راديوهات
علم الكمبيوتر

**علم الكمبيوتر** (Computer Science) هو دراسةالاسس النظريه للمعلومات (Information) و الكمبيوتيشن (Computation), و طريقة تطبيقهم فى الكمبيوتر سيستمز (Computer Systems). و ساعات بيتعرف على انه دراسه للالوجرتمات الى بتوصف و بتتلاعب فى المعلومات.

## لينكات برانيه

## مصادر

تصنيف:كومبيوتر
فرانتس شوبيرت

210px|thumb|فرانتس شوبيرت

**فرانتس بيتير شوبيرت** (بالالمانى: Franz Peter Schubert) (اتولد 31 يناير 1797 – مات 19 نوفمبر 1828) كان مؤلف موسيقا كلاسيكيه نمساوى.

## مصادر

تصنيف:موسيقيين نمساويين
تصنيف:مواليد 1797
تصنيف:وفيات 1828
تصنيف:موسيقيين
تصنيف:العصر الكلاسيكى
تصنيف:مؤلف مزيكا من العصر الكلاسيكى
تصنيف:مواليد فى ڤيينا
لينكس

thumb|left|220px|توكس (Tux) شعار لينكس
**جنو/لينكس** GNU/Linux (بيتنطق "ليِنكس" او "ليِنُكس" ساعات) هو اسم عام بيتقال على نظام تشغيل (نظام تشغيل Operating System) من أشباه اليونكس (Unix-like) بيستخدم اللينكس كيرنل (او نواة اللينكس) (Linux Kernel). وهوا مشهور بين المبرمجين والهاكرز بشكل عام.

## يعنى ايه نواه؟

النواه دى هى الوسيط اللى بين الاجهزه اللى هى عباره عن دواير الكترونيه او رقميه بين البرمجيات.

## يعنى ايه واجهه رسوميه؟

الواجهة الرسومية هى اللى بتظهر فى الويندوز او فى توزيعات جنو/لينكس الجديدة واللى منها نقدر نسطب برامج او نشيل برامج او نعمل أى امر فى نظام التشغيل من غير استخدام سطر الأوامر .

## بداية البرمجيات الحرة

thumb|ريتشارد ستولمان

ريتشارد ستولمان صاحب مؤسسة البرمجيات الحرة ، هو اول اللى فكر فى انه يعمل نظام تشغيل حر بالكامل ودا لان فى التمانينات ابتدت تظهر قوة الشركات اللى اللى بتنتج برامج احتكارية مع ان قبل كدا كانت الاكواد المصدرية للبرامج متاحه لكل المبرمجين والمهتمين علشان يدرسوها او يطوروها، و أغلب اللى اشتغلوا فى المشروع دا كانو متطوعين .

وبدأ ريتشارد ستولمان فى كتابة البرامج من الصفر واستخدم البرامج اللى كانت موجوده وقتها بشرط ان ينطبق عليها اربع شروط البرمجيات الحرة ،وفآخر التمانينات اسس ريتشارد ستولمان منظمة البرمجيات الحرة ، واشتغل معاه فى المنظمة 15 مطور بدأو يشتغلوا على انتاج برمجيات حرة ، وطبعا كان شيىء مهم جدا بالنسبالهم ان نظام التغشيل اللى بدأو يعملوة يكون قريب من يونكس علشان يونكس وقتها كان صاحب الشعبية الاكبر خاصة فى مجال الحماية والشبكات دا غير امكنياتة المتطورة فى الوقت دا ،حتى ان القائمين على مشروع جنو كانو بيقلدوا اليونكس فى كل حاجه تقريبا علشان متوافق جدا مع يونكس ،لكن كان يونكس نظام غير حر .

## النواة لينكس (Linux Kernel)
لينوس تورفالدس|thumb|170px
مع بداية التسعينيات كان مشروع جنو شبه مكتمل ، بس المشكة اللى قابلتهم ان ماكنوش برمجموا نواة لنظام التشغيل ، وبدأو يكتوا فى نواة لنظام التشغيل (جنو/هرد) فى الوقت دا ظهرت نواة اسمها لينكس -(اللى اخترعها واحد فنلندى اسمه لينوس تورفالدس Linus Torvalds)- طبعا كبرمجيات حرة ، وبدأ مجموعه من المبرمجين والمهتمين بالبرمجيات الحرة انهم يحاولوا يدمجوا النواة (لينكس) فى نظام التشغيل (جنو) ونجحوا فى ده وقدروا ينتجوا نظام تشغيل حر بالكامل وسموه جنو/لينكس ، اما النواة هرد فلسه لحد دلوقتى بيتم التطوير فيها علشان تناسب المستخدمين لكن فى 2001 النواة وصلت لتطور كبير لكن لسة بيتم تطويرها علشان تكون مناسبة للاستخدام العادى اكثر .

علشان كدا لما المستخدمين بيقولوا لينكس بيبقوا اساسا يقصدو جنو/لينكس ، لان لينكس بتعبر بس عن النواة ، لكن جنو/لينكس بتعبر عن نظام التشغيل ككل .

جنو/لينكس فى الاول ماكنش موجه للاستخدام الشخصى لكن بعد انتشار اجهزة الكمبيوتر الشخصية ابتدا جنو/لينكس يكبر أكتر ويبقى أسهل و بعد ماكان مالوش واجهه رسومية بقى واجهة رسومية قوية جدا وثابتة جدا ، بالاضافة الى حل مشكلة عدم وجود مكتبات برمجية ، لكن المشاكل دى اتحلت من زمان وكمان اتحلت أغلب المشاكل لحد ما وصلنا للتوزيعات المنتشرة دلوقتى .

## يعنى ايه توزيعات جنو/لينكس ؟
توزيعة جنو/لينكس يعنى لو شركة او مجموعة افراد أخدت النواة (لينكس) وبعدين أخدت تطبيقات جنو واخدت اى واجهة رسومية وجمعتهم ، يبقى كدا الشركة دى او مجموعة الافراد دول عملوا توزيعة .

## توزيعات لينكس
* أوبونتو
* ديبيان
* فيدورا
* كالي
* مينت
* باكتراك
* أرابيان لينكس

## مصادر

 


تصنيف:كومبيوتر